 Sida ay tibaaxayaan warar xaqiiqo ah oo ka agdhaw Xisbiga Mucaaridka ah ee WADDANI,Waxa ay masuuliyiintani iskugu jiraan Siyaasiyiin Ruug cadaaya oo mudo dheer soo dirawalinayay Siyaasada Somaliland,qaarkoodna xilal buuran ka soo qabteen Xukuumadihii soo maray Dalkan Somaliland,Waxa ay sidoo kale siyaasiyiintani hore uga tirsanaayeen Xisbiga Muxaafidka ah ee Kulmiye iyagoo qaarkood xilal Culus ka soo qabtay Xisbiga Kulmiye wakhtigii uu Gudoomiyaha iyo Musharaxa ka ahaa Madaxweynaha hadda talada dalka haya Mudane Axmed Siilaanyo,waxaanay hadda goaansadeen inay siyasadood ula guuraan dhinaca Xisbiga Mucaaridka WADDANI oo maalmihii u dambeeyay ku mashquulsanaa diyaarinta Munaasibad la sheegay inay ka xajmi buuran tahay tii hore ee ay dhawaan u sameeyeen Masuuliyiintii iyaguna ka soo diga rogtay Xisbiga Kulmiye. 